
Vadovaudamasis Lietuvos Respublikos Biudžetinių įstaigų įstatymu, Telšių rajono savivaldybės priešgaisrinės tarnybos nuostatais, patvirtintais Telšių rajono savivaldybės tarybos  2009 m. rugsėjo 24 d. sprendimu Nr. T1-359 ir Lietuvos Respublikos priešgaisrinės saugos įstatymo (2014 m. lapkričio 13 d. įstatymo Nr. XII-1330 redakcija) 7 straipsnio 1 dalies 14 punktu, bei Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2015 m. gruodžio 3 d. Nr. 1V-963 įsakymu: 
1. T v i r t i n u Telšių rajono savivaldybės priešgaisrinės tarnybos savanorių ugniagesių veiklos kompensuojamų išlaidų sudėties, jų kompensavimo sąlygų ir tvarkos aprašą (pridedama).
2. N u s t a t a u, kad šis įsakymas įsigalioja 2016 m. vasario 1 d.



                     Direktorius                                                                            	Rimas Radavičius





















 								PATVIRTINTA
Telšių rajono savivaldybės 
priešgaisrinės tarnybos direktoriaus
2016 m. sausio 29 d.
įsakymu Nr. PTĮ-307
		

TELŠIŲ RAJONO SAVIVALDYBĖS PRIEŠGAISRINĖS TARNYBOS SAVANORIŲ UGNIAGESIŲ VEIKLOS KOMPENSUOJAMŲ IŠLAIDŲ SUDĖTIES,  JŲ KOMPENSAVIMO SĄLYGŲ IR TVARKOS APRAŠAS

I. BENDROSIOS NUOSTATOS

1. Šis tvarkos aprašas (toliau – Aprašas) nustato savanorių ugniagesių veiklos kompensuojamų išlaidų sudėtį, jų kompensavimo sąlygas ir tvarką.
2. Apraše vartojamos sąvokos atitinka Lietuvos Respublikos priešgaisrinės saugos įstatyme, Lietuvos Respublikos civilinės saugos įstatyme ir Lietuvos Respublikos savanoriškos veiklos įstatyme apibrėžtas sąvokas.

II. KOMPENSUOJAMŲ IŠLAIDŲ SUDĖTIS

3. Savanorių ugniagesių veiklos organizatorius (toliau – Organizatorius) kompensuoja savanoriui ugniagesiui su jo savanoriška veikla (toliau – savanoriška veikla) susijusias:
3.1. kelionės išlaidas, išskyrus išlaidas taksi;
3.2. nakvynės išlaidas, kai savanoriška veikla atliekama ilgiau nei parą ir (ar) kitoje nei savanorio ugniagesio gyvenamoji vieta vietovėje;
3.3. maitinimo išlaidas, kai savanoriška veikla trunka ne mažiau kaip 4 valandas per parą ir jei maitinimas nebuvo organizuotas centralizuotai savanoriui ugniagesiui mokama maitinimo išlaidų piniginė kompensacija, kurios dydis yra 3,5 euro vienai parai;
3.4. ryšio išlaidas (telefono, interneto, pašto).


III.	KOMPENSUOJAMŲ IŠLAIDŲ KOMPENSAVIMO SĄLYGOS IR TVARKA

4. Organizatorius Aprašo 3 punkte nurodytas išlaidas (toliau – išlaidos) savanoriui ugniagesiui kompensuoja tik pagal išlaidas patvirtinančius dokumentus (važiavimo bilietus, prekių (paslaugų) pirkimo–pardavimo kvitus, sąskaitas faktūras arba pridėtinės vertės mokesčio sąskaitas faktūras, kitus dokumentus, patvirtinančius patirtas išlaidas), išskyrus atvejus, kai išlaidos, apmokamos pagal Europos Sąjungos ir (ar) kitos tarptautinės paramos teikimo sąlygose nustatytas tvarkas..
5. Kai atliekant rašytinėse savanoriškos veiklos sutartyse numatytas užduotis, vykstama savanoriui ugniagesiui nuosavybės teise priklausančia ar kitais teisėtais pagrindais valdoma transporto priemone, kelionės išlaidos kompensuojamos, atsižvelgiant į kelionės metu nuvažiuotų kilometrų skaičių ir panaudotos transporto priemonės gamintojo nurodytus transporto priemonės techninius duomenis, vadovaujantis Automobilių kuro normų nustatymo metodika, patvirtinta Lietuvos Respublikos susisiekimo ministerijos 1995 m. spalio 12 d. įsakymu Nr. 405 „Dėl Automobilių kuro normų nustatymo metodikos“ (degalų sunaudojimo normas 100 kilometrų). Degalų įsigijimo kaina nustatoma pagal Lietuvos statistikos departamento skelbiamą vidutinę kuro kainą.
6. Organizatorius, kompensuojantis savanoriams ugniagesiams su jo veikla patirtas išlaidas, pildo atitinkamų metų Kompensuojamų išlaidų registracijos žurnalą (priedas).
7. Organizatorius pagal savanorio ugniagesio Organizatoriui pateiktą prašymą kartu su išlaidas patvirtinančiais dokumentais, kompensuoja jam išlaidas už einamųjų metų ketvirtį (I, II, III) – šiam pasibaigus ne vėliau kaip per du mėnesius. Kompensacija už einamųjų metų ketvirto ketvirčio dalį (už spalio, lapkričio mėnesius ir gruodžio mėnesio 1–20 dienas) savanoriui ugniagesiui sumokama iki kalendorinių metų pabaigos. Likusi gruodžio mėnesio (už gruodžio mėnesio 21–31 dienas) kompensacijos dalis sumokama kitų metų sausio mėnesį. Jei Organizatorius nėra savivaldybės priešgaisrinė tarnyba jis gali mokėti kompensaciją už I–IV ketvirčius kitais jo nustatytais terminais, bet ne rečiau kaip kartą per ketvirtį.
8. Organizatorius kompensuojamą išlaidų sumą savanoriams ugniagesiams moka grynaisiais pinigais ar pavedimu į rašytinėse savanoriškos veiklos sutartyse nurodytas sąskaitas kredito įstaigose.
9. Jeigu pasikeičia rašytinėje savanoriškos veiklos sutartyje nurodytos sąskaitos kredito įstaigoje duomenys, savanoris ugniagesys privalo ne vėliau kaip kitą darbo dieną nuo šių duomenų pasikeitimo dienos apie tai pranešti Organizatoriui. Jei savanoris ugniagesys neįvykdo šios pareigos arba sąskaitos kredito įstaigoje duomenys pasikeičia po to, kai išlaidoms kompensuoti skirtos lėšos buvo pervestos į ankstesnę sąskaitą kredito įstaigoje, toks lėšų pervedimas yra laikomas tinkamu.
10. Jei Organizatorius yra savivaldybės priešgaisrinė tarnyba, tuomet, vadovaudamasis Savivaldybių atsiskaitymo už Vidaus reikalų ministerijos kuruojamų valstybinių (valstybės perduotų savivaldybėms) funkcijų atlikimo ir lėšų naudojimo tvarkos aprašu, patvirtintu Lietuvos Respublikos vidaus reikalų ministro 2012 m. kovo 12 d. įsakymu Nr. 1V-209 „Dėl Savivaldybių atsiskaitymo už Vidaus reikalų ministerijos kuruojamų valstybinių (valstybės perduotų savivaldybėms) funkcijų atlikimą ir lėšų naudojimą tvarkos aprašo patvirtinimo“, jis Priešgaisrinės apsaugos ir gelbėjimo departamentui prie Vidaus reikalų ministerijos teikia minėtame apraše nurodytas ataskaitas.

III. BAIGIAMOSIOS NUOSTATOS

11. Organizatorius saugo išlaidas patvirtinančius dokumentus Lietuvos Respublikos buhalterinės apskaitos įstatyme nustatyta tvarka.

Savanorių ugniagesių veiklos
kompensuojamų išlaidų
sudėties,  jų kompensavimo
     sąlygų ir tvarkos aprašo
     priedas


	TELŠIŲ RAJONO SAVIVALDYBĖS PRIEŠGAISRINĖ TARNYBA

20_____m. ______ketv. /         mėnesio

KOMPENSUOJAMŲ IŠLAIDŲ REGISTRACIJOS ŽURNALAS

	
	
	
	
	
	

	Eil. Nr.
	Savanoriškos veiklos vykdymas
	Savanorio ugniagesio
	Kompensuojamų išlaidų
	Iš viso išlaidų suma

	
	
	
	Rūšies numeris*
	Patvirtinančių dokumentų rekvizitai 
	Iš specialių tikslinių dotacijų savivaldybių biudžetams (eurais)
	Iš kitų šaltinių suma (eurais)
	

	
	Data
	Vieta
	Vardas ir pavardė
	Gyvenamosios vietos adresas
	
	Suma (eurais)
	Dokumento Nr.
	Dokumento data
	Paslaugų teikėjo pavadinimas
	
	
	

	
	
	
	
	
	
	
	
	
	
	
	
	

	1
	2 
	3 
	4 
	5 
	6
	7 
	8 
	9 
	10 
	11
	12
	13

	
	
	
	
	
	
	
	
	
	
	
	
	



	
* Kompensuojamų išlaidų rūšys ir numeriai:
	
	
	
	
	
	
	
	
	

	1. Kelionės
	
	
	
	
	
	
	
	
	

	2. Nakvynės
	
	
	
	
	
	
	
	
	

	3. Maitinimo
	
	
	
	
	
	
	
	
	

	4. Ryšio 
	
	
	
	
	
	
	
	
	

	
	
	
	
	
	
	
	
	
	


_______________________________________________		 _________________		__________________________   
(Savanorių ugniagesių veiklos organizatoriaus atstovas)		          (parašas)		              (vardas ir pavardė)

